А вось на некаторыя заняткі мне, шчыра кажучы, з-за майго тэмпераменту не хапае ўседлівасці. Хацела неяк пайсці на каліграфію, але вырашыла, што гэта не маё. Гэта ж датычыцца, напрыклад, і малявання карцін алеем. Але дзе я сапраўды адрываюся ад рэальнасці, — дык гэта ў сталярнай справе. Хаджу рабіць табурэткі, пілаваць якія-небудзь падстаўкі. Напрыклад, зрабіла сваімі рукамі драўляную лямпу. Увесь гэты доўгі працэс стварэння рэчы мяне вельмі захапляе.